Hvis du har brugt en mindre formue på diverse farvestrålende sprængstoffer af forskellig art og frygtet, at vejret skulle sætte en stopper for, at du kan skyde det af på forsvarlig vis, så kan du nu ånde lettet op. For de seneste vejrprognoser her op mod årets sidste dag viser nemlig, at vejret viser sig fra sin milde side. Der kan i løbet af dagen rulle nogle enkelte byger ind over landsdelen. Ud på aftenen skulle det meste dog være forduftet igen. Selve nytårsaften kommer temperaturen til at lægge omkring de 6-7 grader, og der kan komme enkelte regndryp. Der kan komme en lille smule vind, men ikke noget, der skulle kunne sætte en stopper for nytårsraketterne. Så du kan godt pudse sikkerhedsbrillerne og fylde gas i lighteren, så du er klar til at skyde nytåret ind.

Opsummering:
Nordjyderne kan godt se frem til en tør, vindstille og klar nytårsaften.